Jumala ja maaemo
Sinä, Jumala, Maa ja minä,
 me kolme aina
 me kuulumme yhteen.
 Sinä säät pidät, ilman,
 maat kasvukkaina,
 ja täytät tähkän ja lyhteen.

 Maa väkevänä vuottaa,
 se luopi, se näyttää
 poven ehtymättömän aarteet.
 Osa mulla on luottaa,
 ja kiitoksin täyttää
 Sun taivaittes korkeat kaarteet.

 Minä veljenä tulen,
 työn, tuskani annan
 ja kaiken teille, oi, tarjoon,
 te voimat ylhät,
 te, joille mä uhria kannan.
 Kun silmäni sulen,
 Sun tuomios jylhät,
 Maa, elköön kohdatko mua,
 kun peityn kumpusi varjoon.